Բաթրա

**Բաթրա**․ (յուն․՝ *Πάτρα*, հին յուն․՝ *Πάτραι),* Պելոպոնեսի ամենամեծ քաղաքը եւ Յունաստանի երրորդը։ Ըստ 2011-ի մարդահամարին քաղաքին բնակչութեան թիւն է 167 446, իսկ Բաթրային Քաղաքային Տարածաշրջանինը՝ 213 984 է։
ձախից|մինի|Պեղեպոնեզի հիւսիս արեւտեան մաս, Ախայիա նահանգ․ Փաթրային դիրքը
Բաթրան Ախայիա նահանգին եւ Արեւմտեան Յունաստանի Վարչական Շրջանին մայրաքաղաքն է եւ համանուն քաղաքապետութեան կեդրոնը։ Նաեւ Պելոպոնեսի, Արեւմտեան Յունաստանի եւ Յոնեոյ Ապակեդրոն Վարչութեան կեդրոնն է։

Յունաստանի գլխաւոր նաւահանգիստներէն է։ Առեւտրական եւ փոխադրական կարեւոր խաչմերուկ մըն է Իտալիոյ եւ արեւմտեան Եւրոպայի հետ։ Անոր միջոցաւ Յունաստանի մայր ցամաքամասը կը կապուի Յոնեական Ծովու կղզիներուն եւ նաեւ Իտալիոյ արեւմտեան նաւահանգիստներուն հետ՝ Պարի *Bari*, Պրինտիզի *Brindisi*, Անքոնա *Ancone*, Վենետիկ *Venezia* եւ Թրիեսթէ *Trieste*։   

## Ընդհանուր տեղեկութիւններ
Բաթրա քաղաքը Պելոպոնեսի եւ Արեւմտեան Յունաստանի տնտեսական, առեւտրական եւ մշակութային գլխաւոր կեդրոնն է։

Հռոմէական շրջանին քաղաքը կ՛աճի եւ Միջերկրականի աշխարհաքաղաքային կեդրոնն է։

Ըստ քրիստոնէական աւանդին, Փաթրան Սուրբ Անտրէասի մարտիրոսութեան վայրն է․ Ս․Անտրէաս՝ քաղաքին Պահապան Սուրբը։ Ս․ Անտրէա եկեղեցին Յունաստանի ամենամեծն է եւ ուղղափառ եկեղեցուոյ *Ορθόδοξη Εκκλησία - Orthodox Church* կարեւոր սրբավայրերէն։

Բաթրան կը կոչուի նաեւ Յունաստանի Արեւմուտքի Դուռը․ միջազգային տնտեսական կեդրոն, մեծ նաւահանգիստ նաեւ՝ առեւտուրի ու Իտալիոյ եւ արեւմտեան Եւրոպայի հետ հաղորդակացութեան խաչմերուկ մը։
մինի|Յունաստանի արեւմտեան վարչական բաժանմունքը․ կարմիրով՝ Փաթրա քաղաքայի տարածքաշրջանը
Ռիօ-Անթիրիօ կամուրջը («Խարիլաոս Թրիքուփիս» *Χαρίλαος Τρικούπης* կոչուած է), Փաթրայի արուարձան Ռիօն կը կապէ դիմացի հիւսիսային ափին գտնուող Անտիռիօ գիւղաքաղաքին եւ կը միացնէ Պեղոպոնեզը արեւմտեան Կեդրոնական Յունաստանին։ Կամուրջը նաեւ մաս կը կազմէ «Յոնիոյ» մայրուղիին (*A5)* եւ Եւրոպական թիւ 55 մայրուղիին (*E55)*։ 

Քաղաքին աշխարհածանօթ «բարեկենդանը»՝ կոչուած Փաթրինօ Քարնավալի *Πατρινό καρναβάλι* Եւրոպայի ամենանշանաւորներէն է։

2006 թուականին, Փաթրան Եւրոպայի Մշակոյթի մայրաքաղաքը կը դառնայ։

Ծննդավայրն է Յունաստանի քաղաքական կեանքն մէջ մեծ դեր խաղցած քաղաքագէտներու՝ նախագահներ, վարչապետներ եւ այլն․ օրինակ՝ Փափանտրէու ընտանիքը (երեք վարչապետներ), Տիմիթրիս Ղունարիս, Բանայոթիս Քանելաոփուլոս եւ շատ ուրիշներ, ինչպէս նաեւ Յունաստանի նախկին Նախագահ՝ Գոսթիս Սթեֆանոփուլոս։

## Անուանում
Ըստ առասպելին, Բաթրա անունը առաջացած է Բաթրէա առասպելային բնակիչէ մը, որուն արմատները Սփարդիէն (կամ՝ Սպարտա) են։ Ան Յոնիացիներուն կը վռնտէ, կը միացնէ նախապատմական քաղաքային շրջանները, նոր վայրին տալով Փաթրէ անունը (Փաթրէա անունին յոգնակին)։

## Աշխարհագրութիւն
### Քաղաքին Դիրքը
մինի|Փաթրա եւ Փանախայիքօ լեռը, NASA-էին դիտուած. նկարուած հիւսիս-արեւմուտքէն
Բաթրա նաւահանգիստ քաղաքը, Պելոպոնեսի հիւսիս արեւմուտքը կը գտնուի։ Կը տարածուի Բանախայիքօ լերան *Παναχαϊκό - Panachaiko* արեւմուտքի կողմէն մինչեւ Փաթրայի Ծոցի ափերուն։  

Քաղաքը երկու մասերու կը բաժնուի՝ Վերին (Անօ Փոլի) եւ Վարին (Քաթօ Փոլի) քաղաք, որոնք իրարու կը միանան աստիճաններով․ շրջանի բնական աշխարհագրութեան եւ մարդու բնակութեան տիպարին միջգործողութիւնն է։ Վարին քաղաքը ԺԹ. դարուն գլխաւոր քաղաքն է եւ նաւահանգիստը ու կը տարածուի Ղլաւքոս եւ Հարատրոս գետերուն միջեւ։ Իսկ Վերին քաղաքը, հնադարեան քաղաքամասերու շրջանն է եւ կը տարածուի բերդին եւ Փանախայիքօ լերան արեւմտեան ստորոտին միջեւ։

### Կենսաբազմազանութիւն
Բաթրային հիւսիսը կը գտնուի Աղիային *Αγυιά* ծովեզերիայ Ճահիճը․ փոքր տարածքով ջրային կենսաբանահամակարգ։ Յատկանշական է անոր պահպանումը քաղաքային խիտ բնակչութեամբ շրջանի մը կեդրոնին մէջ, որուն կլիման չոր է։ Սակայն հոն ապաստան կը գտնեն թռչուններու 90-է աւելի տեսակ։  ձախից|մինի|Յունաստանի քարտէս․ Պեղոպոնեզ (կապոյտով)

### Երկրաշարժներ
Երկրաշարժային ցնցումները յաճախակի եւ ուժգին են։  
մինի|Էլիքի ''Ελίκη'' ընկղմած քաղաքին աւերակները
Պելոպոնեսի հիւսիսային գօտին Բաթրայի եւ Կորնթոսի Ծոցերը ու Ռիօ-Անթիրիօ նեղուցը ներառեալ արեւմուտքէն մինչեւ արեւելք՝ Կորնթոս, նախապատմական շրջաններէն ենթակայ է զօրաւոր երկրաշարժներու։ Այս երկրաշարժները մեծ վնասներ պատճառած են ու կը շարունակեն պատճառել․ վերջին օրինակներէն՝ Յունիս 2008 6,5 Ռիխթըր չափանիշով ցնցումը( 7,1 ըստ Իտալիոյ երկրա-ուժական հիմնարկին), կամ՝ 1993-ի 5,0 ուժգնութեամբ երկրաշարժը եւ կամ՝ 1995 թուականի Բաթրայէն դէպի արեւելք (մօտ 39,2 քլ հեռաւորութիւն) էյիօ ծովեզերիայ քաղաքին 6,1-6,2 չափանիշի ուժգնութեամբ երկրաշարժը։

Յոնիական Ծովն ու անոր կղզիներն ալ ենթակայ են յաճախակի եւ զօրաւոր երկրաշարժի ցնցումներու։  

Հնադարեան շրջանին ամենածանօթ քանդիչ երկրաշարժի օրինակն է Աքայեան (Ախայիքի) Էլիքի *Ελίκη* քաղաքին (Էյիօ-ին արեւմուտքը) ընկղմիլը Ք․Ա. 373։ 

Քաղաքին կլիման միջերկրականեան է, մեղմ ձմեռներով եւ տաք ու չոր ամառներով։ Միջին ջերմաստիճանը 18 °C։ Անձրեւները չափաւոր են։

## Պատմական անդրադարձ
Բաթրան հիմնուած է եօթը պզտիկ գիւղերու համատեղ միացումով «սինիքիզմոս» *συνοικισμóς։*

### Հին տարիներուն
Պելոպոնեսեան պատերազմին ընթացքին, Ք․Ա․431-404 (*տես [[Յունաստան|Յունաստա]]*ն )յաճախ կողմ կը փոխէ, սակայն վերջաւորութեան յաղթողներուն հետ կը գտնուի։

Ք․Ա․3-րդ դարուն Բաթրա կը միանայ Աքայեան (ախայիքի) դաշնութեան *Αχαϊκή Συμπολιτεία - Achaean League․* Պելոպոնեսի հիւսիս արեւմտեան շրջանի քաղաքներու դաշնակցութիւն։ Այս դաշնակցութիւնը կը լուծուի Մեծն Աղեքսանտրի կողմէն երբ ան կը միացնէ յունական բոլոր քաղաք-պետութիւնները։
մինի|Բաթրայի դրամը, հռոմէական գրաւման շրջանին

### Հռոմէական շրջան
Ք․Ա․ 146 թուականին, Հռոմէացիները Բաթրան կը գրաւեն։ Օգոստոս կայսրը Ք․Ա. 31 թուականին հասկնալով քաղաքին ռազմական եւ առեւտրական դիրքին կարեւորութիւնը, զայն կը բնակեցնէ վեթերան հռոմէացիներէ եւ քաղաքին կը մենաշնորհէ բացառիկ իրաւունքներ։ Այսպէս Փաթրան առեւտրական կապեր կը մշակէ հարաւային Իտալիոյ Պրինտիզի *Brindisi (*հին անունը*՝ Brundisium*), իր ուրոյն դրամը կը դպէ եւ կը դառնայ հարուստ եւ հանրածանօթ քաղաք․ քաղաքին մէջ գտնուած ու պահպանուած են հռոմէական այս հետքերը։  

Անտրէա առաքեալը քաղաքը կ՛այցելէ եւ քրիստոնէութիւնը կը քարոզէ․ Բաթրան կը դառնայ կրօնական կռիւներու թատերաբեմ մինչեւ քրիստոնէութեան տարածումը։

### Բիւզանդական կայսրութեան շրջան
մինի|1278․ Յունաստան․ Պելոպոնեսի Աքայեան Իշխանութիւնը
մինի|1821․ Փաթրայի ապստ/թեան յայտար/թիւնը, քանդակ սիւնի մը վրայ․ Սուրբ Ղիորղոս հրապարակ|alt=|145x145փքս
Երբ Կոստանտնուպոլիսը Հռոմէական արեւելեան կայսրութեան մայրաքաղաքը (330) կը դառնայ եւ հետագային՝ Բիւզանդական Կայսրութեան, Փաթրա աստիճանաբար կը կորսնցնէ իր համբաւն ու հմայքը։ Քաղաքը շարունակաբար կը պաշարուի Սլաւերէն, Աւարներէն, Կոթերէն եւ ի վերջոյ 1204 թուականին Փաթրան կը գրաւեն խաչակիրները։ Քաղաքը մօտաւորապէս երեք դար կը մնայ լատիններուն ձեռքը՝ Աքայեան լատին իշխանութիւն, *Frankish Principality of Achaea*, (Պելոպոնեսի հիւսիս արեւմտեան շրջան)։

Բիւզանդացիները կը վերագրաւեն քաղաքը եւ բերդը 1429 եւ 1430, սակայն 1458 թուականին Օսմանցիները զայն կը գրաւեն։

### Օսմանեան գերիշխանութեան տակ
1453 թուականին Կոստանտնուպոլսոյ անկումէն ետք Մորիասը (Պելոպոնեսը) Բիւզանդական կայսրութեան միակ մնացորդն է, որ կը դիմադրէ Օսմանեան Կայսրութեան։ 1466, 1532 թուականներուն թուրքերուն դէմ ապստամբութիւններ տեղի կ՛ունենան։ Իսկ 1571-ին Նաֆփաքթոյին ծովամարտէն ետք, ապստամբութիւնները կը տարածուին Պելոպոնեսի եւ կեդրոնական Յունաստանի շրջաններուն մէջ ալ։ Թուրքերը կը հակադարձեն կոտորածներով։

17-րդ դարուն Օսմանեան Կայսրութեան յարձակումներուն պատճառներով, Բիւզանդական կայսրութիւնը Յունաստանի տարածքին վրայ կը սահմանափակուի Պելոպոնեսի (կամ՝ Մորիաս) շրջանին մէջ «Մորիասի Բռնապետութիւն» կոչուած (Despotate of the Morea) իշխանութեամբ։

### Յունաստանի Ապստամբութեան շրջան
1821, Մարտ 25-ին Բաթրայի մէջ կը յայտարարուի Յունաստանի Ապստամբութիւնը Օսմանեան տիրապետութեան դէմ․ ապստամբութեան գլուխը անցած է Բալէոն Բաթրոն Երմանոս Գ․ հոգեւորականը *Δεσπότη Παλαιών Πατρών Γερμανό (Γ΄)․*

1828 թուականին, ֆրանսական բանակին սպարապետ Նիքոլա Ժոզէֆ Մէզոն *Nicolas Joseph Maison* Փաթրան կը գրաւէ, քաղաքէն դուրս վռնտելով թուրք-եգիպտական պահակագունդը եւ Փաթրան կը յանձնէ Յունաստանի նորաստեղծ պետութեան։ Քաղաքը սակայն, ապստամբութեան շրջանին գրեթէ ամբողջովին կը քանդուի եւ կը վերաշինուի Իոաննիս Քափոտիսթրիային (Յունաստանի նորաստեղծ պետութեան առաջին կառավարիչ) կողմէն։

### Գաղթականներու հաստատում
մինի|Փաթրային Բարեկենդանի տողանձքէն նկար մը (Փաթրինօ Քարնավալի)Փոքր Ասիոյ աղետէն ետք, յոյն գաղթականներու մեծ թիւ մը Բաթրայի նաւահանգիստը կը հասնին եւ քաղաքը կը հաստատուին։ Առաջին ամիսներուն անոնց կը պատսպարեն դպրոցներու եւ չամիչի շտեմարաններու մէջ։ 1926-ին կը սկսին կառուցուիլ գաղթականներու առաջին երեք թաղամասերը՝ Προσφυγικά Πάτρας (*փրոսֆիղիքա Փաթրաս*)։ Գաղթականները կը կառուցեն Սուրբ Ֆոթինի եկեղեցին, ի յիշատակ Զմիւռնիոյ հրոյ ճրագ դարձած (թուրքերուն կողմէ) համանուն եկեղեցուոյ։ 1925-ին եկեղեցուոյ մօտ կը կառուցուի Գաղթականներուն Մարզադաշտը *Γήπεδο Προσφυγικών․* Յունաստանի ամենահիներէն։ Փոքր Ասիոյ գաղթականները թափ կու տան քաղաքի տնտեսութեան եւ մշակոյթին։
### Ժամանակակից շրջան
Բ․ Համաշխարհային պատերազմին ընթացքին, 1941 թուականին կը գրաւուի գերմանացիներուն կողմէն։ Անոնք քաղաքին գերիշխանութիւնը իրենց զինակից իտալացիներուն կը յանձնեն (1943)։մինի|Ցիորղոս Ա․ի հրապարակ ''Πλατεία Γεωργίου Α΄''

1950 եւ 1960 տարիներուն, ճարտարարուեստը եւ ծովային երթեւեկութիւնը կը զարգանայ։ Բաթրա Յունաստանի արեւմուտքի դուռը կը դառնայ։  

Այժմ Փաթրան ժամանակակից արդի քաղաք մըն է եւ անոր նաւահանգիստը Յունաստանի երկրորդն է եւ գլխաւոր ելքը դէպի Եւրոպա։ Կեանքը կ՛եռայ Փաթրա քաղաքին մէջ, նա մանաւանդ շնորհիւ իր համալսարաններուն։ Յունաստանի ամէն կողմերէն ուսանողներ ժամանակաւոր կը հաստատուին քաղաքը մինչեւ իրենց ուսման շրջանը բոլորեն։

Համալսարաններուն ընձեռած ընկերային աշխուժ կեանքին զուգահեռ, ամէն տարի կը կատարուին՝ զանազան փառատօներ, Փաթրային Բարեկենդանը՝ (Փաթրինօ Քարնավալի) *Πατρινό καρναβάλι* եւ շատ ուրիշ։ 
## Տեսարժան վայրեր
մինի|Իփսիլա Ալոնիա հրապարակ ''Πλατεία Υψηλών Αλωνίων''
### Հրապարակներ եւ պուրակներ
Բաթրա քաղաքը ունի բազմաթիւ հրապարակներ եւ պուրակներ․ նշենք ամենածանօթները․- 

#### Հրապարակներ

* Եորղոս Ա․ի հրապարակ *Πλατεία Γεωργίου Α΄*
* Օլղաս հրապարակ *Πλατεία Όλγας (Εθνικής Αντίστασης)*
* Իփսիլա Ալոնիա հրապարակ *Πλατεία Υψηλών Αλωνίων*
*Փլաթիա թրիոն սիմահոն (Երեք դաշնակիցներու հրապարակ) *Πλατεία Τριών Συμμάχων*
* Ամիս Եորղօ հրապարակ *Πλατεία Αγίου Γεωργίου*
* Բլաթիա թրիոն նաւարհոն (երաց Նաւապետներուն հրապարակ) *Πλατεία Τριών Ναυάρχων* 
* Բլաթիա Նիքիս (Յաղթանակի հրապարակ) *Πλατεία Νίκης*
* Գոստի Փալամա (Նորման) հրապարակ *Πλατεία Κωστή Παλαμά (Νόρμαν)*
* Փափաֆլեսա հրապարակ *Πλατεία Παπαφλέσσα*
* Օմոնիա հրապարակ *Πλατεία Ομόνοιας*
* Թապահանոն (Ֆիլիքոն) հրապարակ *Πλατεία Ταμπαχάνων (Φιλικών)*

#### Պուրակներ
[մինի|[Ռիօ-Անդիռիօ կամուրջ|Ռիօ-Անդիռիօ կամուրջը *Γέφυρα Ρίου – Αντιρρίου*]]
*Ռիղոփուլու պուրակ *Άλσος Ρηγόπουλου (Γηροκομειό)*
* Տասիլիօ *Δασύλλιο*
* Սքաղիոփուլիու Պարտէզ *Κήπος Σκαγιοπουλείου*
* Հարաւային պուրակ *Νότιο Πάρκο*
* Բերդին պուրակ *Πάρκο Κάστρου*
* Կարմիր Ջաղաղքին պուրակ *Πάρκο Κόκκινου Μύλου*
* Այիաս ճահիճ (Փլազ պուրակ) *Έλος της Αγυιάς (Πάρκο Πλαζ)*
* Փարոսին պուրակը *Πάρκο Φάρου*

### Թանգարաններ

* Բաթրայի Նոր Հնաբանական Թանգարանը *Αρχαιολογικό Μουσείο Πάτρας*
* Բաթրայի Փոքր Ասիոյ Յիշատակումներու թանգարան *Μουσείο Μικρασιατικής Μνήμης Πατρών*[մինի|[Բաթրայի հռոմէական երաժշտանոց|''Հ''ռոմէական երաժշտանոցը ]]
* Բաթրայի Համալսարանի Գիտութեանց եւ Արուեստագիտութեանց թանգարան *Μουσείο Επιστημών και Τεχνολογίας (ΜΕΤ) Πανεπιστημίου Πατρών:* 
* Բաթրայի Ժողովագրական Արուեստի Թանգարան *Μουσείο Λαϊκής Τέχνης Πατρών*
### Հնաբանական վայրեր, յուշարձաններ
մինի|Հռոմէական մարզադաշտը
* Ռիօ-Անթիրիօ կամուրջը *Γέφυρα Ρίου – Αντιρρίου*
* Միկինեան գերեզմանները *Μυκηναϊκοί Τάφοι Βούντενης* (Ք․ա․ 2-րդ հազարամեակ)
*Բաթրայի հռոմէական գերազմանատունը *Νεκροταφείο Πάτρας*
* Տիմիթրա աղբիւրը *Πηγή Δήμητρας*
*''Հ''ռոմէական երաժշտանոցը *Ρωμαϊκό Ωδείο (*Ք․ա 160)մինի|Հռոմէական Ագուգան
* Հռոմէական մարզադաշտը *Ρωμαϊκό Αμφιθέατρο (Στάδιο) (*Ք․ա 1-ին դար)
* Հռոմէական Ագուգան *Ρωμαϊκό Υδραγωγείο*
* Հռոմէական Նիմֆէօ *Ρωμαϊκό Νυμφαίο*
* Միլիհօ հռոմէական կամուրջը (Բաւսանիա կամուրջ) *Ρωμαϊκή Γέφυρα του Μείλιχου (γέφυρα Παυσανία)*
* Բաթրայի բերդը *Το Κάστρο της Πάτρας  (*551)
* Բաթրայի Համամը՝ հանրային բաղնիքը *Χαμάμ Πάτρας ․* 16-րդ դար․ մինչեւ այսօր կ՛աշխատի։
* «Ափոլոն» թատրոնը *Θέατρο «Απόλλων» (*1872)
* Պարի շտեմառանները *Aποθήκες «Μπάρρυ»*․ այժմ արուեստի կեդրոն *info center*
* Հին Քաղաքային Հիւանդանոցը (1872-1973) *Παλαιό Δημοτικό Νοσοκομείο*․ այժմ Փաթրայի մշակութային կեդրոն
* Քաղաքային զենարանները *Δημοτικά Σφαγεία*․ այժմ տեղական արտադրութեանց ցուցադրութեան վայր

* Ախայիա Քլաուս գետնափոր շտեմարան *Αχάια Κλάους*․ Ախայիա Քլաուսի աշտարալը յունական առաջին գեներանն է 1861 եւ մինչեւ այսօր կ՛արտադրէ միջազգային համբաւի արժանացած գինիներու տեսակներ։
* Յոյն բանաստեղծ Գոսթիս Փալամասին տուն-թանգարանը *Το Σπίτι του Κωστή Παλαμά*
* Քաղաքային Գրադարանը *Δημοτική Βιβλιοθήκη*
* Բաթրային Փարոսը *Φάρος της Πάτρας*

### Եկեղեցիներ, վանքեր
մինի|Սուրբ Անտրէաս
ձախից|մինի|Սուրբ Անտրէաս․ գմբէթներուն համայնապատկեր

* Սուրբ Անտրէա եկեղեցին *Ι.Ν. Αγίου Ανδρέα*
* Ծերանոցի Վանք *Μονή Γηροκομειού (Ιερά Μονή Παναγίας της Γηροκομίτισσας)․* 10-րդ դար
* Սուրբ Նիքոլաու Վանք *Μονή Αγίου Νικολάου Μπάλα Πατρών-Παλαιομονάστηρο*
* Սուրբ Փանտոքրաթոր եկեղեցի *Ιερός Ναός Παντοκράτορος Πατρών*

## Փոխադրական միջոցներ
մինի|Փաթրա․ հարաւ արեւմտեան մուտքը

### Ցամաքային փոխադրամիջոցներ
Բաթրան փոխադրամիջոներու խաչմերուկ մըն է, ուր իրարու կը միանան Յունաստանի շրջանները կապող երեք գլխաւոր մայրուղիները։ 

Բաթրան ունի խիտ, ընդարձակ, իրարու հաղորդակցող լայնածաւալ հանրային փոխադրամիջոցներ․ հանրակառքային՝ *autobus*, երկաթագծային պարզ եւ քաղաքային արագընթաց՝ *προαστιακός*։ Նաեւ՝ թաքսի *taxis։* Ասոնք կապուած են նաւային եւ օդային փոխադրամիջոցներուն։

Քաղաքին արեւելեան կողմը կը գտնուի Օլիմպիա մայրուղին․ կը կապէ Բաթրան Աթէնքին, Կորնթոսին եւ Պեղոպոնեզի հիւսիսային քաղաքներուն հետ։
[մինի|Ռիօ-[Ռիօ-Անթիրիօ կամուրջ|Անթիրիօ կամուրջը]]
Քաղաքին հիւսիս արեւմուտքը կը գտնուի Ռիօ-Անթիրիօ կամուրջը եւ Յոնեա մայրուղին․ Բաթրան կը կապեն Կեդրոնական Յունաստանին եւ Իփիրոսին (Յունաստանի հիւսիս արեւմտեան շրջան)։

Քաղաքին հարաւը՝ Ազգային մայրուղին․ Փաթրան կը կապէ Պելոպոնեսի կեդրոնական եւ հարաւային շրջաններուն։

### Նաւային փոխադրամիջոցներ
Եւրոպայի առեւտուրի դուռն է, յատկապէս արեւմտեան կեդրոնական Պալքանեան երկիրներու միջեւ տեղի ունեցած բախումներու ընթացքին ու ատկէ ետք ա՛լ աւելի կ՛ամրապնդէ իր դիրքը (Պոզնիոյ պատերազմ 1992-1995 եւ Խրուաթիօ (Քրուաթիա) պատերազմ 1991-1995)։ Կորնթոսի Ջրանցքն ալ, բախտորոշ դեր կը խաղայ այս ուղղութեամբ։

Նաւային փոխադրամիջոցը 24 ժամուան հետեւողականութեամբ կը բանի։ Փաթրայի նաւահանգիստին միջոցաւ կը կատարուին ներուծումներ եւ արտադրումները դէպի Եւրոպա։ Նաւահանգիստը կապուած է արեւմտեան Իտալիոյ նաւահանգիստներուն հետ։ Նոյնպէս, ամենօրեայ է նաւային կապը Յոնիական Ծովուն կղզիներուն եւ Փաթրայի եւ Կորնթոսի Ծոցերուն ափերուն գտնուող շրջաններուն հետ եւ փոխադարձ։

### Օդային փոխադրամիջոց
Բաթրան Եւրոպական երկիրներուն հետ կապուած է Արաքսօ օդակայանով, քաղաքին կեդրոնէն 40քլ․ հեռու։

## Փաթրայի հայերը
Փոքր Ասիոյ աղետէն ետք, յոյն գաղթականներուն հետ, հայեր ալ Փաթրայի նաւահանգիստը կը հասնին եւ քաղաքը կը հաստատուին։ *Տե՛ս բուն արձանագրութիւն՝ [[Փաթրայի հայերը|Բաթրայի հայերը]]*

## Պատկերասրահ

Պատկեր:Patrasport.jpg|Բաթրա․ դիտուած նաւահանգիստ մտնող նաւէ մը․ առջեւը՝ Ս․Նիքոլաոս քարափը,  ձախին՝ Տասիլիօ պուրակը, իսկ խորին Փանախայիքօ լեռը
Պատկեր:Η Πάτρα από το Δασύλλιο.jpg|Բաթրա․ նկարուած Տասիլիօ պուրակէն․ Փաթրայի Ծոցը, Ռիօ Անդիռիօ կամուրջը եւ դիմացի լեռները՝ Վարասովա, փալիովունի եւ Նաֆփաքթիա լեռները
Պատկեր:Patras from the fortress.jpg|Բաթրա․ Բերդէն դիտուած
Պատկեր:Patra banner.jpg|Բաթրա․ իրիկունը
Պատկեր:Le port de Patras en août 2009 - 3.jpg|Բաթրա․ նաւահանգիստը, նկար՝ 2009
Պատկեր:Patras flower clock.jpg|Երեք Դաշնակիցներու հրապարակը
Պատկեր:Raisin.JPG|Բաթրա, 19-րդ դար․ նաւահանգիստը, չամիչի արտադրութեան արտահանումը
Պատկեր:500px photo (145340969).jpeg|Բաթրա եւ Բաթրային ծոցը
Պատկեր:Marché à Patras.jpg|բաթրային բաց շուկան
Պատկեր:2- Րիօ-Անդի րիօ կամուրջը եւ Րիոյին բերդին աւերակները.jpg|Ռիօ-Անդիռիօ կամուրջը եւ հին բերդը


## Եղբայրացած քաղաքներ

## Տես նաեւ
Ռիօ-Անդիռիօ կամուրջ

Փաթրայի հայերը

Փաթրայի Ծոցը

Կորնթոս

Սելանիկ

Սելանիկի հայկական գաղութը

Փիրէա

Քոքինիոյ հայկական գաղութը

## Ծանօթագրութիւններ

## Արտաքին յղումներ
#Յոնիոյ մայրուղին
#Երւոպայի թիւ 55 մայրուղին
#  Փաթրա՝ Եւրոպայի Մշակոյթի մայրաքաղաքը․ տեսերիզ եւ պատմական
#Փանախայիքօ լեռը
#[1821, Փաթրայի ապստամբութիւնը](https://el.wikipedia.org/wiki/%CE%9E%CE%B5%CF%83%CE%B7%CE%BA%CF%89%CE%BC%CF%8C%CF%82_%CF%84%CE%B7%CF%82_%CE%A0%CE%AC%CF%84%CF%81%CE%B1%CF%82_(1821))
#Իոաննիս Քափոտիսթրիաս
#փրոսֆիղիքա Փաթրաս
# Փաթրային օդակայանը
#Փաթրային պատմութիւնը
Ստորոգութիւն:Յունաստանի քաղաքներ
Ստորոգութիւն:Յունաստանի նաւահանգիստներ
Ստորոգութիւն:Եւրոպայի նաւահանգիստներ